Han arbeidet som rørlegger og var med på å legge vannledningen til Sandnes, forbi Vatneleien. En dag, mens Finnesand spiste lunsj med arbeidslaget i en brakke, stoppet en Gestapo-bil og Finnesand gikk dem i møte. De spurte etter Thorleif Finnesand, og han svarte rolig at Finnesand var gått til lunsj. Han pekte i en annen retning over en haug og klarte å slippe unna. Han kom seg i dekning i Bergen hos en onkel av kona til krigens slutt.